গত পাঁচ বছরে কত আয় করল বিসিসিআই? কর দিল কত ?

ওয়েব ডেস্ক : প্রতি বছরেই লাভ করেছে ভারতীয় ক্রিকেট বোর্ড (BCCI)। ২০২৩-২৪ অর্থবর্ষেও মোট ৪১৯৩ কোটি আয় (Income) করেছে বোর্ড। রিপোর্ট বলছে ভারতীয় বোর্ডের কাছে বর্তমানে রয়েছে প্রায় ২০,৬৮৬ কোটি টাকা। তবে এত আয় করলেও কত টাকা কর দিল বিসিসিআই।

ক্রিকেট বিষয়ক এক ওয়েবসাইটের মতে, ২০১৮-২০১৯ অর্থবর্ষে ভারতীয় বোর্ডের (BCCI) কাছে ছিল ৬০৫৯ টাকা। কিন্তু তার পর থেকে ২০২৩-২৪ অর্থবর্ষ পর্যন্ত গত পাঁচ বছরে প্রায় ১৫০০০ কোটি টাকা আয় বেড়েছে বিসিসিআইয়ের। ২০২৪ সালের অর্থবর্ষের শেষে ভারতীয় ক্রিকেট বোর্ডের কাছে আছে রয়েছে ২০ হাজার ৬৮৬ কোটি টাকা। ফলে দেখা যাচ্ছে ২০১৯ থেকে ২০২৪ সাল পর্যন্ত বোর্ডের আয় বেড়ে হয়েছে ১৪,৬২৭ কোটি টাকা।

আরও খবর : ২৬-এ পা বাংলার আম্পায়ার সংগঠনের! উদযাপনে সৌরভ, স্নেহাশিস

জানা যাচ্ছে, ২০২৩-২৪ অর্থবর্ষে ৩১৫০ কোটি টাকা কর (Tax) দিয়েছে বিসিসিআই (BCCI)। কেউ যাতে বোর্ডের স্বচ্ছতা নিয়ে প্রশ্ন তুলতে না পারে তার জন্য রাজ্যসংস্থাগুলোকেও এই তথ্য দেওয়া হয়েছে। তবে গত বছর তেমন আয় করতে পারেনি বোর্ড। ২০২৩-২৪ অর্থবর্ষে মিডিয়া স্বত্ব থেকে বোর্ডের আয় হয়েছে ৮১৩.১৪ কোটি টাকা। তবে ২০২২-২৩ অর্থবর্ষে সেই আয় ছিল ২৫২৪.৮০ কোটি টাকা। এই অর্থবর্ষে এত টাকা আয়ের কারণ হল, সেই আর্থিক বছরে ভারতে ছিল একদিনের বিশ্বকাপ। বিদেশ সফরেও ভারতীয় বোর্ডের আয় কমে গিয়েছে। তা ৬৪২.৭৮ কোটি থকে কমে দাঁড়িয়েছে ৩৬১.২২ কোটি টাকায়।

উল্লেখ্য এই সব আর্থিক পরিসংখ্যান আগামী ২৮ সেপ্টেম্বর মুম্বইয়ে অনুষ্ঠিত বিসিসিআইয়ের ৯৪ তম বার্ষিক সভায় তুলে ধরা হতে পারে। সেখানে বোর্ডের নির্বাচন নিয়েও আলোচনা হতে পারে। সেখানে স্পনসরশিপের ভবিষ্যত রূপরেখা, রাজস্ব ও বিনিয়োগ নীতিসহ অন্যান্য গুরুত্বপূর্ণ বিষয়ও আলোচনা হতে পারে বলে জানা যাচ্ছে।